הערב יציינו המוני בית ישראל את ל"ג בעומר, הילולת התנא האלוקי רבי שמעון בר יוחאי זיע"א. גם בפתח תקווה יערכו ההדלקות לכבודו של רבי שמעון, מערכת פתח תקוואי בכתבה מתעדכנת על ההדלקות המרכזיות הפתוחות לציבור הרחב.
אז היכן ומתי יערכו ההדלקות?
בית הספר "מרחביה", רחוב פינס 10 בהשתתפות קהילת "תפילה למשה". במקום תיערך הדלקת ל"ג בעומר ו"חלאקה" לבני השלוש החל מהשעה 20:30. בתוכנית מופע אש ענק ומיוחד על ידי אומן הלהטוטים גידי לויטוב וחלוקת פופקורן וסוכר לילדים חינם. בשעה 21:30 ייערך במקום טיש מיוחד בהשתתפות האדמו"ר מקוזמיר שליט"א.
בתלמוד תורה "דרך ישרים" ברחוב טרומפלדור 62 יתכנסו בשעה 19:20 לסדר לימוד "אבות ובנים", בשעה 20:15 תתקיים תפילת ערבית ומיד לאחר מכן בשעה 20:30 הדלקת האש, בתוכנית שירה וריקודים לכבוד התנא האלוקי ואטרקציות לילדים.
ההדלקה החגיגית של תלמוד תורה "ברכת יעקב" תיערך בשעה 20:30 בחצר הת"ת, בליווי תזמורת שירה וריקודים וכיבוד קל. כניסת גברים מרחוב מונטיפיורי 44, כניסת נשים מרחוב הרצל 7.
מעמד ההדלקה בחסידות בעלז"א ברחוב רוטשילד 108 תיערך בשעה 20:15 בדיוק. בתוכנית מעמד לחיים ותגלחת לילדי החמד לכבוד ההילולא בראשות האדמו"ר שליט"א.
ההדלקה בחסידות מישקולץ תיערך בשעה 20:00 ברחבה שמאחורי בניין מרכז מוסדות מישקולץ ברחוב סלנט 8 בפתח תקווה. בתוכנית: הדלקת האש על ידי האדמו"ר ממישקולץ, ברכת ראש העיר איציק ברוורמן, תזמורת מורחבת ומקהלת ישיבת מישקולץ עם ילדי הפלא. הפתעות לילדים ושי מהודר לילדי החאלקה.
לאלפי הילדים שיחגגו הערב סביב המדורות ובמוקדי הפעילות השונים בעיר צפויה הפתעה מצננת. שיירת מכוניות "אוטו גלידה" בליווי מוזיקלי מצוידים בקרטיבים בטעמים שונים יפקדו את כל נקודות ההדלקה ומרכזי חגיגות לג בעומר הפרושים ברחבי העיר פתח תקווה. ארטיק עם חיוך וברכת ל"ג בעומר שמח יוענק לאלפי החוגגים. האמן יצחק קינן יתלווה אל השיירה ויפעיל קריה של שמחה סביב המדורות. רעיון זה ונרקם על ידי האגף לחינוך ותרבות תורניים בפתח תקווה ביוזמתם של מ"מ רה"ע הרב אוריאל בוסו ויו"ר האגף הרב אליהו גינת, במטרה להביא שמחה יהודית שורשית לחגיגות לכבוד התנא האלקי רבי שמעון בר יוחאי זיע"א .
גם אצלכם יש הדלקה פתוחה לתושבי העיר? ספרו לנו ונעדכן.